CELEX: 62018CN0186
Language: lv
Date: 2018-03-09 00:00:00
Title: Lieta C-186/18: Lūgums sniegt prejudiciālu nolēmumu, ko 2018. gada 9. martā iesniedza Tribunal Supremo (Spānija) – José Cánovas Pardo S.L./Club de Variedades Vegetales Protegidas

201806010241917422018/C 211/161862018CJC21120180618LV01LVINFO_JUDICIAL20180309131421Lieta C-186/18: Lūgums sniegt prejudiciālu nolēmumu, ko 2018. gada 9. martā iesniedza Tribunal Supremo (Spānija) – José Cánovas Pardo S.L./Club de Variedades Vegetales Protegidas
   
 ---documentbreak--- C2112018LV1310120180309LV0016131142Lūgums sniegt prejudiciālu nolēmumu, ko 2018. gada 9. martā iesniedza Tribunal Supremo (Spānija) – José Cánovas Pardo S.L./Club de Variedades Vegetales Protegidas
   
   (Lieta C-186/18)2018/C 211/16Tiesvedības valoda – spāņu
      Iesniedzējtiesa
   
   
      Tribunal Supremo
   
   
      Pamatlietas puses
   
   
      Kasācijas sūdzības iesniedzēja: José Cánovas Pardo S.L.
   
   
      Otra puse kasācijas tiesvedībā: Club de Variedades Vegetales Protegidas
   
   
      Prejudiciālie jautājumi
   
   
            1)
         
         
            Vai Regulas (EK) Nr. 2100/94 (
                  1
               ) 96. pantam ir pretrunā šīs tiesību normas interpretācija, saskaņā ar kuru vienmēr, kad ir pagājis trīs gadu termiņš no brīža, kad pēc Kopienas augu šķirņu aizsardzības piešķiršanas īpašniekam ir kļuvusi zināma par pārkāpumu atbildīgā puse un tās darbība, regulas 94. un 95. pantā paredzēto prasību celšanas termiņš ir noildzis, pat ja pārkāpjošās darbības ir turpinājušās līdz brīdim, kad ir celta prasība?
         
      
            2)
         
         
            Ja atbilde uz pirmo jautājumu ir noliedzoša, vai ir jāuzskata, ka saskaņā ar Regulas (EK) Nr. 2100/94 96. pantu noilgums ir attiecināms vienīgi uz konkrētām pārkāpjošajām darbībām, kuras ir veiktas laikā pirms trīs gadu noilguma termiņa sākuma, nevis uz pēdējo trīs gadu laikā veiktajām pārkāpjošajām darbībām?
         
      
            3)
         
         
            Ja atbilde uz otro jautājumu ir apstiprinoša, vai šajā gadījumā prasība par pārkāpuma izbeigšanu un arī prasība par zaudējumu atlīdzību būtu apmierināmas tikai attiecībā uz šīm pēdējo trīs gadu laikā izdarītajām pārkāpjošajām darbībām?
         
      (
         1
      )	Padomes Regula (EK) Nr. 2100/94 (1994. gada 27. jūlijs) par Kopienas augu šķirņu aizsardzību (OV 1994, L 227, 1. lpp.).